Heather Graham

Heather Graham (g. 1970 m. sausio 29 d.) – JAV aktorė ir prodiuserė bei buvęs modelis.

 Šeima 
Heather Graham gimė Milvokyje, išeivių iš Airijos šeimoje. Turi jaunesnę seserį Aimee Graham, kuri taip pat yra aktorė bei rašytoja. Motina Joan – mokytoja ir knygų vaikams autorė, tėvas – buvęs FTB agentas. Vaikai buvo auklėjami griežtoje katalikiškoje aplinkoje.

Graham vaidino mokyklos spektakliuose, tokiuose kaip Ozo šalies burtininkas, taip pat televizijos reklamose, situacijų komedijoje „Growing Pains“, televizijos filmuose. Debiutinis Heather vaidmuo buvo komedijoje jaunimui „Licence to Drive“.

Jos tėvai neigiamai žiūrėjo į Heather mėginimą tapti aktore ir net uždraudė jai vaidinti juodojoje komedijoje „Heathers“ dėl, jų nuomone, netinkamos juostoje naudojamos leksikos.

Mokydamasis UCLA universitete Los Andžele, kur dvejus metus studijavo anglų kalbą, Graham susipažino su aktoriumi Jamesu Woodsu. Kartu vaidinant filme „Diggstown“, tarp jų užsimezgė romantiški santykiai. Po kelerių studijų metų, nepaisant tėvų prieštaravimo, ji nusprendė mesti mokslus ir visą laiką skirti aktorystei. Heather persikėlė į Holivudą. Po kilusio konflikto su griežtų pažiūrų tėvais, jie dvejus metus visiškai nebendravo.

 Karjera 
Pirmasis jos vaidmuo kine buvo epizodinis vaidmuo juostoje „Mrs. Soffel“. Atmetusi pagrindinį moters vaidmenį filme Purvini šokiai, vėliau Graham atliko nedidelius vaidmenis įvairiuose televizijos filmuose ir serialuose, tokiuose kaip Tvin Pyksas, taip pat filme Vaistinių kaubojus. 1997 metais jos vaidmuo filme Pašėlusios naktys apie pornografinių filmų kūrimo užkulisius tapo proveržiu aktorės karjeroje. Jame Heather suvaidino septintojo dešimtmečio pornografinių filmų aktorę slapyvardžiu „Roller Girl“ ir keliose scenose pasirodė visiškai apsinuoginusi.

2002 metais Heather antrą kartą suvaidino pornografinių filmų aktorę – šį kartą filme Guru.

Pirmasis pagrindinis filmo vaidmuo Graham atiteko juostoje Ostinas Pauersas: šnipas, kuris mane suvedžiojo 1999 metais. Prieš tai ji atsisakė pagrindinio vaidmens filme Sukti lošėjai dėl nesuderinamo filmavimo tvarkaraščio su kitais jos vaidmenimis.

Ji taip pat vaidino Lenny Kravitzo vaizdo klipe American Woman.

Kiti žymesni Graham vaidmenys: Mary Kelly 2001 filme Iš pragaro apie Džeką Skerdiką ir Judy Robinson juostoje Pasiklydę erdvėje.

Nepaisant pasisekimo bei vaidmenų didelio biudžeto filmuose, ji nevengia filmuotis ir nepriklausomų režisierių juostose. Vienas tokių – kritikų liaupsinamas vaidmuo filme Guru arba ne toks sėkmingas pasirodymas Jopsepho Fienneso režisuotame Nužudyk mane švelniai.

2001 metais People Magazine žurnalo 100 Most Beautiful People in the World rinkimuose Graham pakliuvo į pirmąjį penkiasdešimtuką.

Ji suvaidino save televizijos serialo Seksas ir miestas viename epizodų.

2003 metais Graham pozavo Skyy vodka reklamai, o 2005 metais tapo kompanijos Garnier plaukų priežiūros priemonių reklaminiu veidu.

Kaip modelis, ji turi sutartį su Emanuel Ungaro Liberte.

 Asmeninis gyvenimas 
2002 m. žurnalas Stuff skyrė jai 4-ą vietą 102-ų seksualiausių pasaulio moterų sąraše.

Heather Graham netekėjusi. Jos buvusių artimų draugų sąraše aktoriai James Woods, Kyle Maclachlan, Matthew Perry, Leonardo DiCaprio, Heath Ledger, muzikantai Jasonas Falkneris, Adamas Antas, Chrisas Weitz’as, režisierius Yaniv’as Raz’as.

 Filmai 

 Metai  Lietuviškas pavadinimas  Originalus pavadinimas  Vaidmuo 1984  Ponia Sofel  Mrs. Soffel  mergina gamykloje 1987   Student Exchange  Dorrie Ryder 1988  Vairuotojo pažymėjimas  Licence to Drive  Mercedes Lane 1988  Dvyniai  Twins  jaunoji Mary Ann Benedict 1989  Vaistinių kaubojus  Drugstore Cowboy  Nadine 1990  Myliu iki mirties  I Love You to Death  Bridget 1991   Guilty as Charged  Kimberly 1991   Shout  Sara Benedict 1992  Tvin Pyksas: Ugnie, sek paskui mane  Twin Peaks: Fire Walk with Me  Annie Blackburn 1992   O Pioneers!  Alexandra Bergson jaunystėje 1992   Diggstown  Emily Forrester 1993   The Ballad of Little Jo  Mary Addie 1993  Ir Kaubojės liūdi  Even Cowgirls Get the Blues  Heather 1993   Six Degrees of Separation  Elizabeth 1994  Dykumos vėjai  Desert Winds  Jackie 1994   Mrs. Parker and the Vicious Circle  Mary Kennedy Taylor 1994  Nedaryk to  Don’t Do It  Suzanna 1995   Toughguy  Olive 1995   Let It Be Me  parfumerijos pardavėja 1996   Kiss & Tell  Susan Pretsel 1996  Svingeriai  Swingers  Lorraine 1996   Entertaining Angels: The Dorothy Day Story  Maggie Bowen 1997  Niekur  Nowhere  Lilith 1997  Dvi meginos ir vaikinas  Two Girls and a Guy  Carla Bennet 1997  Pašėlusios naktys  Boogie Nights  Brandy ‘Rollergirl’ 1997  Klyksmas 2  Scream 2  Casey 1998  Pasiklydę erdvėje  Lost In Space  Dr. Judy Robinson 1999  Ostinas Pauersas: šnipas, kuris mane suvedžiojo  Austin Powers: The Spy Who Shagged Me  Felicity Shagwell 1999  Boufingeris  Bowfinger  Daisy 2000   Committed  Joline 2001   Say It Isn’t So  Josephine Wingfield 2001   Sidewalks of New York  Annie Matthews 2001  Iš pragaro  From Hell  Mary Kelly 2002   Alien Love Triangle  Elizabeth 2002  Nužudyk mane švelniai  Killing Me Softly  Alice 2002  Guru  The Guru  Sharonna 2003   Anger Management  Kendra 2003   Hope Springs  Mandy 2004  Palaimintoji  Blessed  Samanth Howard 2005   Cake  Pippa McGee 2005   Mary  Elizabeth Younger 2006   The Oh in Ohio  Justine 2006  Bobis  Bobby  Angela 2007   Gray Matters  Gray Baldwin 2007   Broken  Hope 2007   Adrift in Manhattan  Rose Phipps 2008   Have Dreams, Will Travel  Cassies teta 2008   Miss Conception  Georgina Salt 2009   Baby on Board  Angela 2009   ExTerminators  Alex 2009   The Hangover  Jade 2009   Boogie Woogie  Beth Freemantle 2009  Father Of Invention  Fibbi 2009   Vengeance: A Love Story Teena Maguire

 Televizijos serialai 

 Metai  Lietuviškas pavadinimas  Originalus pavadinimas  Vaidmuo 1991  Tvin Pyksas  Twin Peaks  Annie Blackburn 2005   Arrested Development  Beth Baerly 2004–2005   Scrubs  Molly Clock

 Prodiuserė 

 Metai  Originalus pavadinimas 2006–2008  Emily’s Reasons Why Not 2008  Why Not to Date Your Gynocologist 2005  Cake

 Nominacija 

 Metai  Originalus pavadinimas  Nominacija 1989  Licence to Drive  Young Artist Award už geriausią jaunos aktorės vaidmenį komedijoje 1990  Drugstore Cowboy  Independent Spirit Award už antraplanį moters vaidmenį 1992  Shout  Young Artist Award už geriausią jaunos aktorės vaidmenį 1998  Boogie Nights  Screen Actors Guild Awards už geriausią vaidmenį 2000  Austin Powers: The Spy Who Shagged Me  Saturnas už geriausią moters vaidmenį 2000  Austin Powers: The Spy Who Shagged Me  Kid’s Choise Award už geriausią poros vaidmenį (kartu su Mike Myersu) 2000  Bowfinger  Blockbuster Entertainment Award už geriausią komedijinį moters vaidmenį 2007  Bobby  Screen Actors Guild Awards už geriausią vaidmenį

 Apdovanojimai 

 Metai  Originalus pavadinimas  Apdovanojimas 1998  Boogie Nights  Florida Film Critics Circle Awards apdovanojimas už geriausią vaidmenį 1998  Boogie Nights  MTV Movie Awards apdovanojimas už proveržio vaidmenį 2000  Austin Powers: The Spy Who Shagged Me Blockbuster Entertainment Award už geriausią komedijinį moters vaidmenį 2006  Bobby  Hollywood Film Festival apdovanojimas už geriausią vaidmenį

 Nuorodos 

 http://heather-graham.org/ 

Kategorija:JAV aktoriai